Редки птици носят по 324 евро/дка субсидия на земеделски стопани | Новините от Свиленград и региона | e-svilengrad.com
Начало / Новини / Редки птици носят по 324 евро/дка субсидия на земеделски стопани
Редки птици носят по 324 евро/дка субсидия на земеделски стопани
02/04/2012 14:10 от Милена Вангелова Оставете коментар
Сн.: Светослав Спасов
324 евро на декар ще бъде субсидията за превръщането на обработваеми земи в пасища и последващото им поддържане в региони с високо биологично разнообразие, съобщиха от Българското дружество за защита на птиците. Това е резултат от стартирането на новите агроекологични дейности за поддържане местообитанията на египетския лешояд, царски орел и зимуващи видове гъски по мярка 214 „Агроекологични плащания” от Програмата за развитие на селските райони (ПРСР) за периода 2007 – 2013 г.
Миналата седмица експертите от агроекологичния екип на БДЗП проведоха информационни срещи в девет от ключовите райони – Свиленград, Тополовград, Ямбол, Стамболово, Маджарово, Кърджали, Крумовград, Шабла и Бургас. Новите агроекологични дейности бяха представени пред местните общности, за да могат да се възползват от този финансов механизъм.